APROBACIÓN INICIAL CRÉDITO EXTRAORDINARIO E SUPLEMENTO DE CRÉDITO 1/2022
OUTRAS ENTIDADES —  — Consorcio para a Xestión do Ciclo Urbano da Auga do Louro (Presupostos e cadros de persoal, 30/03/2022)

O Comité Directivo do Consorcio para a Xestión do Ciclo Urbano da Auga do Louro, reunido en sesión ordinaria de data 11 de marzo de 2022, prestou a súa aprobación inicial ao expediente de modificación orzamentaria seguinte: Crédito extraordinario e suplemento de crédito 1/2022 por importe de 107.900 € e 505.812,91 € respectivamente (Expediente 84/2022) De conformidade co establecido nos artigos 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do RD 500/1990, de 20 de abril, o citado expediente exponse ao público durante un prazo de quince días hábiles, contados a partir do seguinte ao da presente publicación. Durante este prazo as persoas interesadas poderán examinar o expediente e presentar as reclamacións que estimen convenientes ante o Comité Directivo do Consorcio. De non presentarse reclamacións no prazo indicado, a modificación considerarase definitiva, entrando en vigor unha vez publicado o resumo por capítulos resultante. Así o manda e asina dixitalmente o Presidente, Don Manuel Alejandro Lorenzo Alonso. En primeiro lugar resulta necesario suplementar crédito nas partidas correspondentes para atender necesidades xerais do Consorcio, como é o de dotar de crédito suficiente para facer fronte aos custes de persoal, especialmente no relativo a retribucións e cotas da seguridade social dos empregados públicos do Concello de O Porriño que prestan servizos no Consorcio. En segundo lugar, precísase suplementar crédito nas partidas do capítulo 2 que soportan gastos por contratos en vigor e cuxa dotación resulta insuficiente, en especial o novo contrato de servizos para a explotación, mantemento, conservación e outros servizos conexos relacionados coas instalacións de abastecemento, sumidoiros e depuración de augas residuais adscritas ao Consorcio, por terse adxudicado no ano 2021 o novo contrato de servizos. No mesmo senso, diversos contratos asinados para a prestación de servizos como os de xestoría laboral para a confección de nóminas, o mantemento da plataforma de EsPúblico, a asistencia xurídica e a asistencia técnica na emis ión de informes ou de telefonía. Precísase a dotación de crédito para o que non existía habilitación no último orzamento aprobado do ano 2016 prorrogado para o ano 2022 na partida correspondente a indemnizacións por asistencias aos membros do Comité Directivo, así como a dotación para o pago do mantemento do aplicativo contable contratado coa empresa Wurth. No mesmo senso, estando delegado o servizo de xestión tributaria en vía executiva dos recibos polas taxas do Consorcio precísase a dotación de crédito para afrontar os gastos de dita delegación así como comisións bancarias pola emisión de recibos en voluntaria. Dado o carácter urxente e inaprazable dos gastos polas motivacións expostas, e que estes gastos ou non teñen consignación orzamentaria ou a que teñen resulta insuficiente, precísase levar a cabo as modificacións de crédito mediante crédito extraordinario no primeiro suposto e mediante suplemento de crédito no segundo suposto, financiado co remanente líquido de tesourería para gastos xerais que arroxa a liquidación do orzamento do exercicio 2021 que é de 5.683.990,97 € (aprobada por resolución de presidencia nº 2022-0020 expediente 64-2022). De dito importe do RLTGX o saldo actual, logo da tramitación do expediente de incorporación de remanentes por importe de 2.517.941,27 € é de 3.166.049,70 euros. DOCUMENTO ASINADO ELECTRONICAMENTE Á MARXE